Cauza C-417/10

Ministero dell’Economia e delle Finanze și Agenzia delle Entrate

împotriva

3M Italia SpA

(cerere de pronunțare a unei hotărâri preliminare formulată de Corte suprema di cassazione)

„Fiscalitate directă — Închiderea procedurilor pendinte la instanța fiscală de ultim grad — Abuz de drept — Articolul 4 alineatul (3) TUE — Libertăți garantate prin tratat — Principiul nediscriminării — Ajutoare de stat — Obligația de a asigura aplicarea efectivă a dreptului Uniunii”

Sumarul hotărârii

State membre — Obligații — Obligația de cooperare loială — Punerea în aplicare a dreptului Uniunii — Principiul interzicerii abuzului de drept — Libera circulație a capitalurilor — Principiul nediscriminării — Normele din domeniul ajutoarelor de stat — Fiscalitate directă a statelor membre

[art. 4 alin. (3) TUE; art. 63 TFUE și art. 107 alin. (1) TFUE]

Dreptul Uniunii, în special principiul interzicerii abuzului de drept, articolul 4 alineatul (3) TUE, libertățile garantate prin Tratatul FUE, principiul nediscriminării, normele din domeniul ajutoarelor de stat, precum și obligația de a asigura aplicarea efectivă a dreptului Uniunii, trebuie interpretat în sensul că nu se opune aplicării, într-o cauză referitoare la fiscalitatea directă a unui stat membru, a unei dispoziții naționale care prevede soluționarea proceselor fiscale pendinte la instanța de ultim grad prin plata unei sume egale cu 5 % din valoarea litigiului, atunci când aceste procese au la bază acțiuni înscrise pe rol în primă instanță cu mai mult de 10 ani înainte de data intrării în vigoare a acestei dispoziții și în care administrația fiscală a căzut în pretenții în primele două grade de jurisdicție.

În orice caz, în dreptul Uniunii nu există niciun principiu general din care să decurgă o obligație a statelor membre de a lupta împotriva practicilor abuzive în domeniul fiscalității directe și care să se opună aplicării unei astfel de dispoziții naționale în cazul în care operațiunea impozabilă în cauză în procedura pendinte provine din astfel de practici, iar dreptul Uniunii nu este aplicabil.

În plus, o astfel de dispoziție nu este susceptibilă de a fi calificată drept ajutor de stat în sensul articolului 107 alineatul (1) TFUE. Astfel, avantajele care rezultă dintr-o măsură generală aplicabilă fără distincție tuturor operatorilor economici nu constituie ajutoare de stat. Or, presupunând că aplicarea dispoziției citate anterior ar putea conduce, într-o situație dată, la acordarea unui avantaj beneficiarului acestei dispoziții, aceasta este aplicabilă în general tuturor contribuabililor care sunt părți într-un proces fiscal pendinte la instanța de ultim grad, oricare ar fi natura impozitului în discuție, dacă acest proces are la bază o acțiune înscrisă pe rol în primă instanță de mai mult de 10 ani de la data intrării în vigoare a acestei dispoziții, în care administrația fiscală a căzut în pretenții în primele două grade de jurisdicție. Faptul că numai contribuabilii care îndeplinesc aceste condiții pot beneficia de măsura respectivă nu poate, în sine, să îi confere acesteia un caracter selectiv. Astfel, persoanele care nu sunt îndreptățite la această măsură nu se găsesc într-o situație juridică și de fapt comparabilă cu aceea a contribuabililor respectivi în raport cu obiectivul urmărit de legiuitorul național, de a asigura respectarea principiului referitor la termenul rezonabil.

În lipsa unei încălcări a dreptului Uniunii, nu se poate considera că o astfel de dispoziție, care, precum orice altă dispoziție care prevede încetarea procesului înainte de pronunțarea unei hotărâri pe fond, are drept consecință să împiedice instanța națională de ultim grad să exercite controlul de legalitate care îi revine în procedurile în discuție în conformitate cu dreptul Uniunii, după ce a sesizat, dacă este cazul, Curtea potrivit articolului 267 TFUE, este contrară obligației care revine instanțelor naționale de ultim grad de a asigura, în cadrul competențelor acestora, aplicarea efectivă a dreptului Uniunii.

(a se vedea punctele 32, 39, 41, 42, 44, 46 și 47 și dispozitivul)

Cauza C-417/10

Ministero dell’Economia e delle Finanze și Agenzia delle Entrate

împotriva

3M Italia SpA

(cerere de pronunțare a unei hotărâri preliminare formulată de Corte suprema di cassazione)

„Fiscalitate directă — Închiderea procedurilor pendinte la instanța fiscală de ultim grad — Abuz de drept — Articolul 4 alineatul (3) TUE — Libertăți garantate prin tratat — Principiul nediscriminării — Ajutoare de stat — Obligația de a asigura aplicarea efectivă a dreptului Uniunii”

Sumarul hotărârii

State membre – Obligații – Obligația de cooperare loială – Punerea în aplicare a dreptului Uniunii – Principiul interzicerii abuzului de drept – Libera circulație a capitalurilor – Principiul nediscriminării – Normele din domeniul ajutoarelor de stat – Fiscalitate directă a statelor membre

[art. 4 alin. (3) TUE; art. 63 TFUE și art. 107 alin. (1) TFUE]

Dreptul Uniunii, în special principiul interzicerii abuzului de drept, articolul 4 alineatul (3) TUE, libertățile garantate prin Tratatul FUE, principiul nediscriminării, normele din domeniul ajutoarelor de stat, precum și obligația de a asigura aplicarea efectivă a dreptului Uniunii, trebuie interpretat în sensul că nu se opune aplicării, într-o cauză referitoare la fiscalitatea directă a unui stat membru, a unei dispoziții naționale care prevede soluționarea proceselor fiscale pendinte la instanța de ultim grad prin plata unei sume egale cu 5 % din valoarea litigiului, atunci când aceste procese au la bază acțiuni înscrise pe rol în primă instanță cu mai mult de 10 ani înainte de data intrării în vigoare a acestei dispoziții și în care administrația fiscală a căzut în pretenții în primele două grade de jurisdicție.

În orice caz, în dreptul Uniunii nu există niciun principiu general din care să decurgă o obligație a statelor membre de a lupta împotriva practicilor abuzive în domeniul fiscalității directe și care să se opună aplicării unei astfel de dispoziții naționale în cazul în care operațiunea impozabilă în cauză în procedura pendinte provine din astfel de practici, iar dreptul Uniunii nu este aplicabil.

În plus, o astfel de dispoziție nu este susceptibilă de a fi calificată drept ajutor de stat în sensul articolului 107 alineatul (1) TFUE. Astfel, avantajele care rezultă dintr-o măsură generală aplicabilă fără distincție tuturor operatorilor economici nu constituie ajutoare de stat. Or, presupunând că aplicarea dispoziției citate anterior ar putea conduce, într-o situație dată, la acordarea unui avantaj beneficiarului acestei dispoziții, aceasta este aplicabilă în general tuturor contribuabililor care sunt părți într-un proces fiscal pendinte la instanța de ultim grad, oricare ar fi natura impozitului în discuție, dacă acest proces are la bază o acțiune înscrisă pe rol în primă instanță de mai mult de 10 ani de la data intrării în vigoare a acestei dispoziții, în care administrația fiscală a căzut în pretenții în primele două grade de jurisdicție. Faptul că numai contribuabilii care îndeplinesc aceste condiții pot beneficia de măsura respectivă nu poate, în sine, să îi confere acesteia un caracter selectiv. Astfel, persoanele care nu sunt îndreptățite la această măsură nu se găsesc într-o situație juridică și de fapt comparabilă cu aceea a contribuabililor respectivi în raport cu obiectivul urmărit de legiuitorul național, de a asigura respectarea principiului referitor la termenul rezonabil.

În lipsa unei încălcări a dreptului Uniunii, nu se poate considera că o astfel de dispoziție, care, precum orice altă dispoziție care prevede încetarea procesului înainte de pronunțarea unei hotărâri pe fond, are drept consecință să împiedice instanța națională de ultim grad să exercite controlul de legalitate care îi revine în procedurile în discuție în conformitate cu dreptul Uniunii, după ce a sesizat, dacă este cazul, Curtea potrivit articolului 267 TFUE, este contrară obligației care revine instanțelor naționale de ultim grad de a asigura, în cadrul competențelor acestora, aplicarea efectivă a dreptului Uniunii.

(a se vedea punctele 32, 39, 41, 42, 44, 46 și 47 și dispozitivul)